Diari Oficial de la Generalitat Valenciana


Sumari del DOGV 6958, del 05-02-2013 (2013/1028)

RESOLUCIÓ de 15 de gener de 2013, del director general de Transports i Logística, per la qual es conforma l'informe d'al·legacions presentades en el procediment d'actualització del Catàleg del Sistema Viari de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6958

Data del DOGV
:   05-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1028


Data del document
:   15-01-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 15 de gener de 2013, del director general de Transports i Logística, per la qual es conforma l'informe d'al·legacions presentades en el procediment d'actualització del Catàleg del Sistema Viari de la Comunitat Valenciana. [2013/1028]  
Tal com exigia l'article 2n del Decret 23/1995 del Consell, pel qual s'aprova el II Pla de Carreteres de la Comunitat Valenciana i el Catàleg del Sistema Viari de la Comunitat Valenciana, el procediment d'actualització del mencionat catàleg ha determinat l'obertura d'un ampli període de consultes amb les entitats locals afectades que s'ha efectuat per mitjà de la remissió directa de dossiers tècnics amb la proposta del nou catàleg i per mitjà del sotmetiment del procediment a dos tràmits d'informació pública, el primer en virtut de la Resolució de la direcció general d'Obres Públiques de 27 de febrer de 2007, per la qual s'aprova la proposta del nou Catàleg del Sistema Viari, que va resoldre publicar la llista de desafeccions dels trams descatalogats com a carretera a favor dels ajuntaments i diputacions, així com l'afectació dels trams catalogats com a carretera, i el segon en virtut de Resolució de l'esmentada direcció general, de 31 de gener de 2010, per la qual s'aprova la proposta definitiva del catàleg amb la conseqüent desafectació i afectació dels trams entre la Generalitat i les administracions locals, la ressenya de les quals va ser publicada en el DOCV (núm. 6251/22.04.2010).  
  
A més, tota la informació sobre el nou catàleg del sistema viari va estar a disposició de les persones interessades en la web de la llavors Conselleria d'Infraestructures i Transport i en els servicis territorials de carreteres.  
Transcorregut el termini assenyalat per a l'exposició, consulta i presentació d'al·legacions, el Servici de Seguretat Viària de la Subdirecció de Planificació, Logística i Seguretat, ha estudiat i valorat els escrits presentats per les entitats públiques afectades, a conseqüència de tot això s'ha elaborat un informe d'al·legacions en què es recopilen i es motiva la seua estimació o no segons raons d'interés públic.  
  
En conseqüència, de conformitat amb les facultats que exercisc en virtut del que establix el Decret 192/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Primer  
Donar per conclosos els tràmits d'informació pública exigits en l'article 2n del Decret 23/1995, del Consell, pel qual s'aprova el II Pla de Carreteres de la Comunitat Valenciana i el Catàleg del Sistema Viari de la Comunitat Valenciana i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
  
Segon  
Conformar l'informe d'al·legacions subscrit per la Subdirecció de Planificació, Logística i Seguretat, en virtut de la qual es dóna resposta raonada a les al·legacions presentades durant el període d'informació pública i s'haurà de facilitar el seu coneixement a les persones que al·leguen per mitjà de la seua exhibició en la pàgina web de la Conselleria d'Infraestructures, Territori i Medi Ambient (), o per mitjà del seu accés directe a la seu central de la Conselleria d'Infraestructures, Territori i Medi Ambient (av. de Blasco Ibáñez, 50, 5a planta, de València), en el Servici Territorial de Transports d'Alacant (av. d'Aguilera, 1-6a d'Alacant) i en el Servici Territorial de Transports de Castelló (av. del Mar, 16 de Castelló de la Plana).   
Esta resolució té la consideració d'acte de tràmit pel que en contra, no pot interposar-se cap recurs, sense perjudici del que establix l'article 107.1é de la Llei 30/1992, de 26 de novembre, de RJAPPAC, així com de la interposició dels recursos que procedisquen contra la resolució definitiva del procediment, en els terminis legalment establits.  
  
València, 15 de gener de 2013.- El director general de Transports i Logística: Carlos J. Eleno Carretero.